kardosdrur/scandi-wiki huggingface dataset:
Olivia Black

Olivia Black (født 16. marts 1994 i København, Danmark) er en kvindelig dansk håndboldspiller, der spiller for den danske klub Ajax København i Damehåndboldligaen. Hun spillede for Danmarks U/19-håndboldlandshold, i perioden september 2010 til juli 2011 hvor hun står noteret for 9 U/19-landskampe. Hun deltog under European Youth Olympic Festival 2011 i Trabzon, hvor hun vandt bronze med resten af det danske hold.

I maj 2020, skrev hun under på en 1-årig kontrakt med den danske liagklub Ajax København.

Udover at spille ligahåndbold, har hun også deltaget ved en EM- og VM-slutrunde i strandhåndbold.

Referencer

Eksterne henvisninger 

Håndboldspillere fra Danmark
Håndboldspillere fra Ajax København
De Blodgyldne

De Blodgyldne er titlen på den amerikanske forfatter Namina Fornas debutroman (orig.: The Gilded Ones). Bogen udkom på dansk 27. oktober 2021 hos Gutkind Forlag og er den første i en planlagt trilogi.

De Blodgyldne tematiserer kvindehad og -undertrykkelse i Namina Fornas fødeland, den vestafrikanske stat Sierra Leone. Romanen, der var blevet afvist af en række forlag, var allerede en uge efter sin udgivelse hos det engelske forlag Penguin Books at finde på både New York Times' og de amerikanske boghandleres bestsellerlister (Indie Bound).

Referencer 

Litteratur i 2021
Fantasy
Ungdomsromaner
Francesco Lamon

Francesco Lamon (født 5. februar 1994) er en italiensk cykelrytter.

Han repræsenterede Italien under sommer-OL 2016 i Rio de Janeiro, hvor han sluttede på sjettepladsen i holdforfølgelsen. 

Under sommer-OL 2020 i Tokyo, som blev afholdt i 2021, tog han guld i holdforfølgelse.

Referencer

Eksterne henvisninger 
 

Mandlige cykelryttere fra Italien
Cykelryttere ved sommer-OL 2016
Cykelryttere ved sommer-OL 2020
Deltagere for Italien ved sommer-OL 2016
Deltagere for Italien ved sommer-OL 2020
Olympiske mestre fra Italien 
Medaljevindere ved sommer-OL 2020
Konstantinopeltraktaten

Konstantinopeltraktaten kan henvise til

 Konstantinopeltraktaten (1454) mellem Osmannerriget og Republikken Venedig
 Konstantinopeltraktaten (1479) mellem Osmannerriget og Republikken Venedig
 Konstantinopeltraktaten (1533) mellem Osmannerriget og Ærkehertugdømmet Østrig
 Konstantinopeltraktaten (1562) mellem Osmannerriget og Det Tysk-romerske rige
 Konstantinopeltraktaten (1570) mellem Osmannerriget og Zar-Rusland
 Konstantinopeltraktaten (1590) mellem Osmannerriget og Safavideriget
 Konstantinopeltraktaten (1700) mellem Osmannerriget og Zar-Rusland
 Konstantinopeltraktaten (1724) mellem Osmannerriget og Kejserriget Rusland
 Konstantinopeltraktaten (1736) mellem Osmannerriget og Persien
 Konstantinopeltraktaten (1782) mellem Osmannerriget og Spanien
 Konstantinopeltraktaten (1832) mellem Osmannerriget og Storbritannien, Rusland og Frankrig
 Konstantinopeltraktaten (1881) mellem Osmannerriget og Kongeriget Grækenland 
 Konstantinopelkonventionen, en traktat fra 1888 om kontrol med Suezkanalen
 Konstantinopeltraktaten (1897) mellem Osmannerriget og Kongeriget Grækenland 
 Konstantinopeltraktaten (1913) mellem Osmannerriget og Bulgarien
 Konstantinopeltraktaten (1914) mellem Osmannerriget og Serbien
Asta August

Asta Kamma August (født 5. november 1991 i Danderyd) er en svensk-dansk skuespiller.

Hun er datter af Pernilla August og Bille August og søster til skuespilleren Alba August og halvsøster til blandt andre scenografen Agnes Östergren og manuskriptforfatteren Anders Frithiof August.

Hun har været på rollelisten på 2 film indtil videre; filmen "Anna" fra 2000, hvori hun spiller Minna Terlow, og i hendes fars (Bille August) film "Pagten" fra år 2021, hvori hun spiller Benedicte.

Herudover har hun medvirket i tre tv-serier, henholdsvist;

 Arvingerne fra 2014, som Malin
 "Sex" fra 2020, som Cathrine
 "Fogderetten" fra 2021, som Mie
 Hændelser ved vand fra 2023 

Derudover medvirkede hun også i kortfilmen Min søster og prinsen fra 2020, som Signe.

Referencer

Eksterne henvisninger 
 

Skuespillere fra Danmark
Skuespillere fra Sverige
Personer fra Stockholm
Wat Misaka

Waturu Misaka (født d. 21. december 1923, død d. 20. november 2019) var en amerikansk professionel basketballspiller, som var den første ikke-hvide spiller til at spille i NBA.

Misaka blev i 1947 draftet af New York Knicks som den første ikke-hvide spiller nogensinde i NBA. Han spillede i alt 3 kampe i NBA, før at han mistede sin plads på holdet, fordi at Knicks havde for mange point guards på holdet.

Efter hans basketballkarriere arbejde han som ingeniør.

Misaka døde den 20. november 2019 i en alder af 95.

Kilder

Eksterne henvisninger 

 Wat Misakas profil på Basketball Reference

Basketballspillere fra USA
Personer fra Utah
Ottilia Adelborg

Eva Ottilia Adelborg (født 6. december 1855 i Karlskrona ; død 19. marts 1936 i Gagnef i Dalarna), var en svensk 
akvarelkunstner, forfatter, tegneseriepioner og aktiv i den svenske hjemstavnsbevægelse ('hembygdsrörelse' / 'hembygdsvårdare'). Hun virkede også for den svenske "hemslöjdsrörelse", husflidsbevægelse. 

Ottilia Adelborg bidrog tillige til fornyelsen af børnebogsgenren i Sverige.

Referencer

Eksterne henvisninger
  Wikimedia Commons har flere filer relaterede til Ottilia Adelborg 
  Wikisource: Forfatteren Ottilia Adelborg
  Wikisource: Prinsarnes blomsteralfabet, 1892. Stockholm, Albert Bonniers Förlag. 
 Ottilia Adelborg hos 'Gagnefs Minnesstuga' − Adelborg flyttede i begyndelsen af 1900-tallet med to søstre til Gagnef i Dalarna og boede dér resten af livet
 Ottilia Adelborg hos Ottilia Adelborgmuseet i Gagnef (Ottiliaadelborgmuseet.se)
 Ottilia Adelborg hos Riksarkivet.se af Gerda Boethius
 Ottilia Adelborg i Svenskt kvinnobiografiskt lexikon af Lisbeth Larsson
 Ottilia Adelborg i  Nationalmuseums samlinger

Malere fra Sverige
Illustratorer fra Sverige
Tegneserietegnere fra Sverige
Personer fra Karlskrona
Svenskere i 1800-tallet
Svenskere i 1900-tallet
Wilbur Smith

Wilbur Addison Smith (født 9. januar 1933, død 13. november 2021) var en zambisk-født sydafrikansk romanforfatter med speciale i historisk fiktion om det internationale engagement i det sydlige Afrika gennem fire århundreder, set fra både sorte og hvide familiers synspunkter.

Wilbur Smith debuterede som romanforfatter i 1964 med Når løven jager. Den blev en bestseller som blev fulgt op med 15 efterfølgere. I alt skrev Smith 49 romaner. I 2014 havde hans da udgivne romaner solgt mere end 120 millioner eksemplarer på verdensplan.

Wilbur døde i sit hjem i Cape Town i 2021 i en alder af 88 år.

Referencer 

Skønlitterære forfattere fra Sydafrika
Rhodes University

Rhodes University er et offentligt universitet beliggende i Makhanda (tidligere Grahamstown) i Eastern Cape-provinsen i Sydafrika. Det er et af fire universiteter i provinsen. Rhodes University blev etableret i 1904 og er provinsens ældste universitet, og det er det sjette ældste nuværende sydafrikanske universitet efter University of the Free State (1904), University of Witwatersrand (1896), University of South Africa (1873 som University of Cape of Good Hope), Stellenbosch University (1866) og University of Cape Town (1829). Rhodes University blev grundlagt i 1904 som Rhodes University College, opkaldt efter Cecil Rhodes, gennem en bevilling fra Rhodes-fonden. Det blev et afdeling af University of South Africa i 1918, før det blev et uafhængigt universitet i 1951.

Universitetet havde over 8.000 studerende i studieåret 2015, hvoraf lidt over 3.600 boede i 51 beboelsesbygninger på campus, mens resten (kendt som Oppidans) boede på kollegier uden for campus eller i deres eget hjem i byen.

Referencer 

Universiteter i Sydafrika
Gavi (fodboldspiller)

Pablo Martín Páez Gavira (født d. 5. august 2004), bedre kendt som Gavi, er en spansk professionel fodboldspiller, som spiller for La Liga-klubben FC Barcelona og Spaniens landshold.

Klubkarriere

Barcelona 
Gavi begyndte hos Real Betis' akademi før han i 2015 skiftede til La Masia. Efter at have imponeret for ungdomsholdene, så fik Gavi chancen for at spille for førsteholdet i opvarmningskampene før 2020-21 sæsonen. Han fik sin førsteholdsdebut for Barcelona den 29. august 2021 i en alder af kun 17 år og 25 dage, og blev hermed den fjerde yngste spiller til at nogensinde spille for Barcelona i La Liga.

Landsholdskarriere

Ungdomslandshold 
Gavi har repræsenteret Spanien på flere ungdomsniveauer.

Seniorlandshold 
Gavi blev meget overraskende kaldt op på landsholdet den 30 september 2021 til UEFA Nations League semifinalen imod Italien. Gavi gjorde her sin debut, og blev hermed den yngste spiller nogensinde til at spille for Spaniens landshold. Spanien vandt kampen og kom dermed videre til finalen, hvor at de dog tabte til Frankrig.

Gavi var del af Spaniens trup til VM 2022, og da han scorede i Spaniens gruppekamp imod Costa Rica den 23. november 2022 blev han den næstyngste spiller til at score ved et VM nogensinde, kun overgået af Pelé.

Titler 
Individuelle
 Kopa Trofæet: 1 (2022)
 Golden Boy: 1 (2022)

Referencer

Eksterne henvisninger

Fodboldspillere fra Spanien
Fodboldlandsholdsspillere fra Spanien
Fodboldspillere fra FC Barcelona B
Fodboldspillere fra FC Barcelona
Deltagere ved verdensmesterskabet i fodbold 2022
Jonathan Milan

Jonathan Milan (født 1. oktober 2000 i Tolmezzo) er en italiensk cykelrytter, der er på kontrakt hos .

Han repræsenterede Italien under sommer-OL 2020 i Tokyo, hvor han tog guld i holdforfølgelse.

Referencer

Eksterne henvisninger 
 

Mandlige cykelryttere fra Italien
Cykelryttere ved sommer-OL 2020
Deltagere for Italien ved sommer-OL 2020 
Olympiske mestre fra Italien
Medaljevindere ved sommer-OL 2020
Swiss School of Business Research

Swiss School of Business Research også kendt som SSBR er en privat handelsskole. Skolen har kontorer i Zürich (Schweiz) og et campus i Barcelona (Spanien).

Historie 
Swiss School of Business Research GMBH blev stiftet i juni 2020 i Zürich og blev akkrediteret af EduQua i september 2020. EduQua er et akkrediteringsorgan, der er anerkendt og støttet af den schweiziske konfødererede regering. SSBR har fået godkendelse til at udstede bachelor-, master- og doktorgrader. SSBR blev også et godkendt center for OTHM-kvalifikationer i september 2020. I november blev SSBR en godkendt Google for Education- institution (nu Google Workspace for Education Fundamentals).

Selvom Swiss School of Business Research er en online-institution, har de adgang til et campus i Barcelona, Spanien til præsentationstimer.

Siden 2021 har Swiss School of Business Research arrangeret partnerskabsaftaler med mere end et dusin universiteter og handelshøjskoler verden over, der tilbyder SSBR-kurser på lokalt niveau.

Akademiske programmer 
Swiss School of Business Research tilbyder erhvervsuddannelser på bachelor-, master- og ph.d.-niveau undervist på engelsk.

Uddannelserne omfatter bachelorgrad i International Management med forskellige specialiseringer såsom International Management, Digital Marketing, Entrepreneurship and Sports Management, også Doctor of Business Administration (DBA) og Doctor of Philosophy in Management (PhD). I juni 2021 introducerede SSBR et nyt program: Ph.D by Portfolio eller Doctor of Philosophy ved udgivelse. Denne grad kan afsluttes inden for et år. Prisen giver kandidater mulighed for at opnå akademisk anerkendelse for allerede eksisterende forskning, omfattende forskningskompetencer og fagviden, der opfylder et ph.d.-niveau. Programmet gennemføres online.

Akkrediteringsstatus 
Swiss School of Business Research er professionelt akkrediteret af det vigtigste schweiziske uddannelsesorgan EduQua. EduQua certificering er et schweizisk kvalitetsmærke for voksen- og videregående uddannelsesinstitutioner og et akkrediteringsorgan anerkendt og støttet af den schweiziske konfødererede regering.

SSBR er også et godkendt center for OTHM-kvalifikation

Referencer

Noter 

Handelsskoler
Uddannelse i Schweiz
Virksomheder fra Schweiz
Privatskoler
Sider uden gennemgået oversættelser
Etableret i 2020
Kyparissia-bugten

Kyparissia-bugten (, Kyparissiakos Kolpos) er en lang, buet fordybning langs den vestlige kyst af  halvøen Peloponnes i Grækenland.  Den ligger mellem Kap Katakolo i den nordlige ende og Kap Konello (Akra Kounellos) mod syd.  Nær den nordlige yderpunkt ligger byen Pyrgos, med byen Zacharo nær centrum og byen Kyparissia liggende mod den sydlige ende. Floderne Alfeios og Neda løber ud i bugten. Dens sydlige del er også en af de vigtigste ynglepladser for den truede havskilpadde Uægte Karette (Caretta caretta).

I middelalderen og op til det 19. århundrede var denne krop kendt som Arkadiabugten.

Kilder og henvisninger 

Peloponnes
Det Joniske Hav
Bugter
Pyrgos (Elis)

Pyrgos () er en by i det nordvestlige Peloponnes, Grækenland, hovedstad i den regionale enhed Elis og sæde for Pyrgos kommune. Byen ligger midt på en slette,4 km fra Det Joniske Hav. Floden Alfeios løber ud i havet omkring 7 km syd for Pyrgos. Pyrgos ligger 16 km vest for Olympia, 16 km sydøst for Amaliada, 70 km sydvest for Patras og 85 km vest for Tripoli.

Kommunen 

Kommunen Pyrgos blev dannet under kommunalreformen i 2011 ved sammenlægning af følgende 4 tidligere kommuner, der blev til kommunale enheder: 

 Iardanos
 Oleni
 Pyrgos
 Volakas

Kommunen har et areal på 456.6 km2, og byen 170,8 km2.

Kilder og henvisninger 

Byer på Peloponnes
Hunter Boot Ltd

Hunter Boot Limited er en britisk fodtøjproducent, der er kendt for deres gummistøvler. Selskabet blev oprindeligt grundlagt i 1856 som North British Rubber Company, og det har i dag hovedkvarter i Edinburgh, Skotland. Hunter Boot har også kontorer i London, New York og Düsseldorf. Udover gummistøvler og andet fodtøj, så sælger Hunter produkter som håndtasker, sokker og accessory. Tidligere fremstillede virksomheden også dæk, transportbånd, golfbolde, varmedunke og gummigulve.

Hunter har Royal Warrants som producent af vandtæt fodtøj og er således kongelig hofleverandør. Green Wellington boots, der nu bliver produceret i Kina, er blandt deres bedst kendte produkter.

Se også 
 Mackintosh
 Gumboot Day
 William's Wish Wellingtons

Referencer

Eksterne henvisninger 

 
 The Hunter Original Boot

Beklædningsvirksomheder fra Storbritannien
Fodtøjsvirksomheder
Etableret i 1856
Kongelige hofleverandører
Fausto Desalu

Eseosa "Fausto" Desalu (født 19. februar 1994) er en italiensk atlet, der konkurrerer i sprintløb. 

Han repræsenterede Italien under sommer-OL 2016 i Rio de Janeiro, hvor han blev elimineret i det indledende heat på 200 meter løb.  

I 2021 repræsenterede han Italien under sommer-OL 2020 i Tokyo på 200 meter, hvor han blev elimineret i semifinalen. Han vandt en guldmedalje i 4×100 m stafet.

Referencer

Eksterne henvisninger 
 

Sprintere fra Italien
Olympiske mestre fra Italien
Atleter ved sommer-OL 2016
Atleter ved sommer-OL 2020
Medaljevindere ved sommer-OL 2020
Komplekst system

Et komplekst system er et system, der består af mange interagerende dele. Pga. interaktionerne har det samlede system ikke blot summen af delsystemernes egenskaber, men i stedet nye egenskaber - et fænomen kaldet emergens.

Et eksempel på et komplekst system er er vand. I modsætning til et enkelt vandmolekyle kan vand flyde i rør og vandløb - roligt eller turbulent - det har en overfladespænding, og det kan undergå faseovergange, hvor det bliver til is eller damp. Disse egenskaber er alle emergente, da de ikke findes hos individuelle vandmolekyler.

Andre eksempler på komplekse systemer tæller fx sociale netværk, søer, finansmarkedet og immunsystemet.

I 2021 gik Nobelprisen i fysik til Giorgio Parisi, Syukuro Manabe og Klaus Hasselmann for deres studier af komplekse systemer.

Kildehenvisninger 

Komplekse systemer
Kommunalvalget i Albertslund Kommune 2021

Kommunalvalget i Albertslund Kommune 2021 blev afholdt som del af kommunal- og regionsrådsvalg 2021 i Danmark tirsdag den 16. november 2021. Der blev valgt 21 medlemmer af kommunalbestyrelsen, og der kræves 11 mandater for at danne et flertal.

Der var i alt 74 opstillede kandidater fordelt på 11 partier. Der var anmeldt følgende valgforbund:

Resultat 

Nye Borgerlige, Dansk Folkeparti, Venstre, Enhedslisten og Alternativet opstillede med partiliste. De øvrige partier opstillede sideordnet.

Valgte medlemmer af kommunalbestyrelsen

Referencer 

Albertslund Kommune
Albertslund
Universal Sports Hall CSKA

Universal Sports Hall CSKA er en indendørs sportsarena i Moskva, Rusland, med plads til ca. 5.000 tilskuere til sport. Arenaen er hjemmebane for den russiske sportsklub CSKA Moskva og benyttes til idrætsaktiviteter som håndbold, basketball, futsal, badminton og volleyball.

Eksterne henvisninger 
 
Eurohockey.net CSKA Universal Sports Hall
Fightlife.com CSKA Universal Sports Hall
Image of the interior of Universal Sports Hall CSKA

Idrætsanlæg i Rusland
Multiarenaer
Moskva
Chester Castle

Chester Castle er en borg i byen Chester i Cheshire, England. Den ligger i den sydvestlige del af det område, som bliver omkranset af Chester bymur. Borgen er opført med udsigt til floden Dee. Den blev opført af Hugh d'Avranches, anden jarl af Chester.

I borgkomplekset findes resterne af den middelalderlige borg sammen med nyklassicistiske bygninger tegnet af Thomas Harrison, som blev opført mellem 1788 og 1813. Dele af de nyklassicistiske bygninger fungerer i dag som Crown Court og militærmuseum. Museet og den middelalderlige del af borgen er i dag en turistattraktion og drives af Cheshire West and Chester på vegne af English Heritage.

Se også 
 Liste over borge og slotte i England

Referencer 

Litteratur

Eksterne henvisninger 

Slotte i Cheshire
Doddington Castle

Delves Hall, også kendt som Doddington Castle, er en forskanset bygning i Doddington Park nord for Doddington Hall i sognet Doddington, Cheshire, England. Den blev opført i 1364 til sir John Delves. Den er kategoriseret som listed building af 1. grad af Historic England.

Se også 
 Liste over borge og slotte i England

Referencer

Eksterne henvisninger 

Slotte i Cheshire
Kendal Castle

Kendal Castle er en borgruin fra middelalderen øst for byen Kendal, Cumbria, i det nordlige England. Borgen blev opført på toppen af en drumlin i 1100-tallet som hovedsæde for Barony of Kendal. I 1400-tallet ejede Parr-familen borgen. Siden tudortiden har det været en ruin.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Borgruiner i Storbritannien
Palácio Nacional da Pena

Palácio Nacional da Pena er et romantisk slot fra 1854 i São Pedro de Penaferrim i Sintra på den Portugisiske Riviera. Slottet står på toppen af en bakke i Sintrabjergene over byen Sintra, og på klare dage kan det ses fra Lissabon og meget af det omkringliggende byområde.

Palácio Nacional da Pena er et nationalmonument, og det er en af de store eksempler på nyromantisme i verden. Paladset er UNESCO verdensarv og et af Portugals syv underværker. Det bliver også brugt til statsarrangementer af Portugals præsident og andre officielle personer i landet.

Eksterne henvisninger 

Verdensarvsområder i Portugal
Fæstningsanlæg i Portugal
Portugals syv underværker

Portugals syv underværker (portugisisk: Sete Maravilhas de Portugal) er en liste over kulturelle underværker, som ligger i Portugal. Oprettelsen af listen blev støttet af kulturdepartementet og organiseret af Y&R Brands S.A. og Realizar S.A.

Oprindelig blev 793 nationale monumenter i Portugal udvalgt af Instituto Português do Património Arquitectónico (IPPAR) som kandidater. I den første runde blev de reduceret af et ekspertudvalg til 77. Så blev kandidaterne yderligere reduceret til 21 finalister i fire forskellige kategorier af Conselho de Notáveis ved Universidade de Évora. Valget af de syv startede 7. december 2006 og varede i seks måneder. Stemmerne blev afgivet via internettet, telefon og SMS, og resultatet af afstemningen blev kundgjort 7. juli 2007.

De syv underævker

Andre finalister 
 Castelo de Almourol
 Castelo de Marvão
 Convento de Cristo
 Palácio de Mafra
 Fortaleza de Sagres
 Castelo de Monsaraz
 Igreja de São Francisco
 Igreja dos Clérigos
 Paço Ducal de Vila Viçosa
 Universidade de Coimbra
 Palácio de Mateus
 Palácio de Queluz
 Conímbriga
 Templo romano de Évora

Referencer 

Bygninger, konstruktioner og anlæg i Portugal
Castelo de Óbidos

Castelo de Óbidos er en velbevaret borg fra middelalderen, der ligger i Freguesia-området Santa Maria, São Pedro e Sobral da Lagoa, i kommunen Óbidos.

Fæstningen blev opført på et sted, hvor en tidligere romersk fæstning lå.

I 2007 blev den valgt som en af Portugals syv underværker.

Referencer

Eksterne henvisninger 

Fæstningsanlæg i Portugal
Castelo de Guimarães

Castelo de Guimarães er den primære fæstning i kommune Guimarães, i det nordlige region af Portugal. Den blev bygget på ordre af Mumadona Dias i 900-tallet for at forsvare klostret fra angreb fra maurerne og nordboerne.

Borgen er en militær fæstning, der primært er bygget i den senromanske periode, og den blev udvidet i den gotiske periode i portugisisk arkitektur. Dens mure danne et pentagram, og området inkluderer otte tårne, en plads og et centralt keep. Den blev oprindeligt bygget oven på en romersk fæstning, og blev senere udvidet efter fransk model til den nuværende skjoldform, hvilket reducerede den centrale gårdsplads og gjorde adgang til fæstningen mere vanskelig.

I 2007 blev den valgt som en af Portugals syv underværker.

Referencer

Eksterne henvisninger 

Fæstningsanlæg i Portugal
Farnham Castle

Farnham Castle ier en borg fra 1100-tallet i Farnham, Surrey, England. Det var tidligere sæde for biskoppen af Winchester. Borgen blev ødelagt under den engelske borgerkrig i 1648.

Farnham Castle drives i dag som en turistattraktion af English Heritage.

Se også  
 Liste over borge og slotte i England

Referencer

Eksterne henvisninger 

Farnham Castle official charity website
Farnham Castle official commercial website
History of Farnham Castle
CastleExplorer.co.uk
Farnham Castle Keep

Slotte i Surrey
Borgruiner i Storbritannien
NBA 75-års Jubilæumshold

NBA 75-års Jubilæumshold, også kaldet bare NBA 75, er en liste af de 76 bedste NBA-spillere nogensinde, som blev lavet før 2021-22 sæsonen for at fejre ligaens 75-års jubilæum. Det var meningen af der kun skulle være 75 spillere, men afstemningen resulterede i en uafgjort, så begge spiller blev inkluderet.

NBA 75 er den fjerde gang at ligaen har lavet en sådan liste, da de også gjorde det for deres 25-, 35- og 50-års jubilæum.

Listen blev lavet af medieeksperter samt nuværende og tidligere spillere, trænere, general managers og sportsdirektører.

Listen 

Alle statistiker er korrekte per slutningen af 2020-21 sæsonen, den sidste sæson før listen blev lavet.

Kilder 

 Greer, Jordan - NBA - 'NBA 75 team: Full list of players revealed as league celebrates 75th anniversary season' - 22. oktober 2021
 Jackson, James - ESPN - 'James Harden, LeBron James, Carmelo Anthony among greats celebrating place on NBA's Top 75 list' - 22. oktober 2021

NBA
Jacob Rosenberg

Jacob Rosenberg (født 15. august 1964) er en dansk læge, forfatter og politiker.

Rosenberg blev uddannet læge fra Københavns Universitet i 1991 og fik dr.med.-graden sammesteds i 1994.
Han blev professor ved universitetet i 2003.
Rosenberg er tilknyttet Herlev Hospital ved Afdeling for Mave-, Tarm- og Leversygdomme.

Rosenberg har udgivet over 500 videnskabelige arbejder.
Hans mest citerede arbejder er omkring laparoskopi.
I 2021 udgav han debatbogen Destruktiv Digitalisering med kritik af Sundhedsplatformen.

Ved Regionsrådsvalget 2017 blev Rosenberg valgt ind i regionsrådet for Region Hovedstaden for Liberal Alliance, men skiftede i 2019 til Det konservative Folkeparti.

Henvisninger 

Læger fra Danmark
Regionsrådsmedlemmer fra Liberal Alliance
Regionsrådsmedlemmer fra Det Konservative Folkeparti
Professorer fra Københavns Universitet
Alumni fra Københavns Universitet